ai4bharat/Pralekha huggingface dataset:
امور داخلہ کی وزارت
مرکزی وزیر داخلہ اور وزیر تعاون جناب امت شاہ نے آج نئی دہلی میں وزرائے اعظم میوزیم کا دورہ کیا
”وزیر اعظم جناب نریندر مودی جی نے تمام وزرائے اعظم کے تعاون کو خراج تحسین پیش کرتے ہوئے، ’پردھان منتری سنگرہالیہ‘ قائم کیا، اس میوزیم کے ذریعے شہری ملک کی سلامتی، اتحاد اور ترقی میں ہمارے تمام وزرائے اعظم کے تعاون کو جان سکیں گے۔“
”یہ میوزیم سیاسی نظریے سے قطع نظر تمام وزرائے اعظم کی کامیابیوں اور خدمات کو دستاویزی شکل دینے کی ایک قابل تحسین کوشش ہے“
”اس کے ذریعے مودی جی نے ’وزیر اعظم کے عہدے‘ کا وقار بڑھایا ہے، جو ایک ادارہ ہے، میں اس کے لیے وزیر اعظم جناب نریندر مودی جی کا شکریہ ادا کرتا ہوں“
”وزرائے اعظم میوزیم آزاد ہندوستان کی تاریخ کو ایک یادگار طریقے سے دستاویز کرنے کی ایک شاندار کوشش ہے۔ اس جگہ کا دورہ کرنے سے، کوئی بھی تاریخ کے بہت سے شاندار لمحات کو محسوس کر سکتا ہے اور انھیں قریب سے جان سکتا ہے“
”میں تمام شہریوں خصوصاً نوجوانوں سے گزارش کرتا ہوں کہ ایک بار اس میوزیم کو ضرور دیکھیں“
مرکزی وزیر داخلہ اور وزیر تعاون جناب امت شاہ نے آج نئی دہلی میں وزرائے اعظم میوزیم کا دورہ کیا۔ میوزیم کا دورہ کرنے کے بعد، سلسلہ وار ٹویٹس میں، جناب امت شاہ نے کہا کہ ”وزیر اعظم جناب نریندر مودی جی نے تمام وزرائے اعظم کے تعاون کو خراج تحسین پیش کرتے ہوئے، ’پردھان منتری سنگرہالیہ‘ قائم کیا، اس میوزیم کے ذریعے شہری ملک کی سلامتی، اتحاد اور ترقی میں ہمارے تمام وزرائے اعظم کے تعاون کو جان سکیں گے۔ مجھے آج اس شاندار میوزیم کا دورہ کرنے کا موقع ملا“۔
مرکزی وزیر داخلہ اور وزیر تعاون نے کہا کہ ”وزرائے اعظم میوزیم آزاد ہندوستان کی تاریخ کو یادگار طریقے سے دستاویز کرنے کی ایک شاندار کوشش ہے۔ یہاں آ کر آپ تاریخ کے بہت سے شاندار لمحات کو محسوس کر سکیں گے۔ میں تمام شہریوں بالخصوص نوجوانوں سے گزارش کرتا ہوں کہ ایک بار اس میوزیم کا دورہ کریں۔“
جناب امت شاہ نے کہا کہ ”یہ میوزیم سیاسی نظریے سے قطع نظر تمام وزرائے اعظم کی کامیابیوں اور شراکت کو دستاویز کرنے کی ایک قابل ستائش کوشش ہے۔ اس کے ذریعے مودی جی نے ’وزیر اعظم کے عہدے‘ کا وقار بڑھایا ہے، جو کہ ایک ادارہ ہے۔ میں اس کے لیے وزیر اعظم جناب نریندر مودی جی کا شکریہ ادا کرتا ہوں۔
بندرگاہوں، جہاز رانی اور آبی راستوں کی وزارت
خصوصی مہم 2.0 کے دوران پی پی اے میں مزید تین میکانائزڈ سڑک صفائی مشینوں کا افتتاح کیا گیا
اس وقت جاری خصوصی مہم 2.0 کی رفتار کو قائم رکھتے ہوئے ، جناب اے کے بوس، ڈپٹی چیئرمین اور محکمے کے دیگر سربراہان اور نائب سربراہان کی موجودگی میں جناب پی ایل ہرنادھ، چیئرمین نے پی پی اے میں مزیدتین میکانائزڈ سڑک صفائی مشینوں کا افتتاح کیا۔ ان مشینوں کو میک ان انڈیا کے تصور کے مطابق میسرس ٹی پی ایس انفراسٹرکچر لمیٹڈ، نئی دہلی نے کیا ہے۔ یہ مشینیں پورٹ ٹاؤن شپ کی اہم اور دیگر سڑکوں کو صاف ستھرا رکھیں گی۔
اس موقع پر میڈیا سے بات چیت میں جناب ہرنادھ نے کہا کہ گاندھی جینتی سے پی پی اے میں خصوصی مہم 2.0جاری ہے اور یہ 31 اکتوبر کو ختم ہوگی۔ مہم کی مدت کے دوران زیر التواء معاملوں کو نمٹانے، اسکریپ کو نمٹانے اور صفائی ستھرائی پر خصوصی توجہ دی جارہی ہے۔ سڑک صفائی ستھرائی کی نئی مشینیں پورٹ علاقے کی صفائی اور سوچھتا کو قائم رکھنے میں مدد کریں گی۔ ہمارے ایس ٹی پی، پورٹ ٹاؤن شپ کے نالوں سے جڑرہے ہیں۔ اس لیے گندا پانی پاس کے قدرتی چشموں میں نہیں بہے گا۔ پی پی اے مقامی آبادی کو صاف ستھرا ماحول فراہم کرنے میں پیش پیش رہنے کے لیے ضروری کوششیں جاری رکھے گا۔
|
بندرگاہوں، جہاز رانی اور آبی راستوں کی وزارت
|
جہازرانوں کے لئے روزگار کے مواقع
حکومت نے جہازرانوں کے لئے روزگار کے مواقع بڑھانے کی غرض سے گذشتہ تین سالوں میں درج ذیل ترقی پسندانہ اقدامات کئے ہیں ۔
- ای –لرسنگ ، ورچول کلاسز اورایک آن لائن امتحان کو پاس کرنے پرمشتمل آموزش کا ایک تین سطحی نطام
- عالمی وباء کے دوران ڈجیٹل /آن لائن موڈ کے ذریعہ بحری تربیت کا تسلسل
- جہازرانوں کو بائیو میٹرک شناختی دستاویزات جاری کی گئی ہیں
- بین الاقوامی کانفرنسوں میں شرکت ، تاکہ دنیا کے سامنے بھارتی جہازرانوں کی صلاحیتوں کو اجاگرکیاجاسکے ۔
- ڈی جی ایس نے بھارت میں کروز بحری جہازوں پرجہازرانوں کو ٹریننگ کے لئے مخصوص انسٹی ٹیوٹ قائم کرنے کی غرض سے کروز جہازرانی کمپنیوں کے ساتھ دومفاہمت ناموں پر دستخط کئے ہیں ۔
- خاتون امیدوار کو سمندری /بحری کورسز کی تعلیم کی غرض سے وظیفے دیئے جاتے ہیں ۔
- بحری جہازوں پرٹریننگ فراہم کرنے کی غرض سے ، ڈائریکٹوریٹ نے افسران کو بحری جہازوں پرتربیت فراہم کرنے کی اجازت دے دی ہے ۔
- کووڈ عالمی وبائی صورتحال کے پیش نظر تبدیلی کے لئے وقتاًفوقتاًمختلف ایس اوپیز اورڈی جی ایس احکامات جاری کئے جاتے ہیں ۔
- جہازرانوں کے لئے وقتافوقتا ڈی جی ایس احکامات جاری کئے جاتے ہیں ، تاکہ ان کے سرٹیفیکٹس کی قانونی طورپر درست مدت کو برقراررکھاجاسکے ۔
- جہازرانوں کو ‘‘کلیدی کارکنوں ’’ کے طورپر قراردیاگیاہے ۔یہ عرض کیاگیاہے کہ جہازرانوں کی سماجی سکیورٹی کے تحفظ کی غرض سے حکومت ہند کے مجتمع کئے گئے فنڈ میں کوئی بھی فنڈ مختص نہیں کیاگیاہے ۔
- جہازرانوں کی فلاح وبہبود سے متعلق اسکیمیں ، جہازرانوں کی فلاح وبہبود سے متعلق فنڈ کی سوسائٹی ایس ڈبلیو ایف ایس کے خود اپنے فنڈ سے نافذ کی جاتی ہیں ۔ ایس ڈبلیوایف ایس ، بندرگاہوں ، جہازرانی اورآبی گزرگاہوں کی وزارت کے تحت ایک خود مختار ادارہے ۔
- جہازرانوں کی پرویڈنٹ فنڈ /سے متعلق تنظیم  کے ذریعہ گزشتہ پانچ سال کے دوران جہازرانوں کے سماجی سکیورٹی کے تحفظ کی خاطر خرچ کئے گئے اوراستعمال کئے گئے فنڈس کی رقم کی تفصیلات درج ذیل پیش کی گئی ہیں ۔ ایس پی ایف او ،بندرگاہوں ، جہازرانی اور آبی گزرگاہوں کی وزارت کے تحت ایک خودمختار ادارہ ہے ۔
|
|
Financial Year
|
|
No.of Seafarers
|
|
Non-Refundable Withdrawal

|
|
Final Withdrawal  
|
|
Total


|
|
2017-2018
|
|
1584
|
|
2,34,18,600
|
|
71,78,80,076
|
|
74,12,98,676
|
|
2018-2019
|
|
1609
|
|
3,33,97,900
|
|
76,16,30,097
|
|
79,50,27,997
|
|
2019-2020
|
|
1706
|
|
2,21,61,756
|
|
67,78,47,795
|
|
70,00,09,551
|
|
2020-2021
|
|
635
|
|
2,03,58,298
|
|
25,47,21,715
|
|
27,50,80,013
|
|
2021-2022
|
|
1605
|
|
431,62,623
|
|
2477,26,093
|
|
2908,88,716
|
|
TOTAL
|
|
7,139
|
|
14,24,99,177
|
|
2,65,98,05,776
|
|
2,80,23,04,953
- بحری تربیتی ٹرسٹ  خواتین جہازرانوں کے لئے وظیفے فراہم کرنے کے لئے فنڈ دستیاب کرارہاہے ۔ اس مقصد کے گذشتہ پانچ سالوں کے دوران تقسیم کئے گئے اوراستعمال شدہ فنڈس کی رقومات کی تفصیلات ذیل میں پیش کی گئی ہیں ۔
- :
|
|
Year
|
|
No. of Women Seafarers applied for financial support
|
|
Financial support given per women student 
|
|
Amount Funded by MTT 
|
|
2017-18
|
|
51
|
|
50,000
|
|
25,50,000
|
|
2018-19
|
|
106
|
|
50,000
|
|
53,00,000
|
|
2019-20
|
|
185
|
|
1,00,000
|
|
185,00,000
|
|
2020-21
|
|
269
|
|
1,00,000
|
|
296,00,000
|
|
2021-22
|
|
367
|
|
1,00,000
|
|
367,00,000
|
|
TOTAL
|
|
978
|
|
|
|
9,26,50,000
بندرگاہوں ، جہازرانی اورآبی گزرگاہوں کے مرکزی وزیرجناب سربانند سونووال نے آج راجیہ سبھا میں ایک تحریری جواب میں یہ اطلاع فراہم کی ہے۔
جل شکتی وزارت
سروسوتی ندی کااحیا
نئی دہلی:14؍مارچ2022:
ہماچل پردیش میں سوم ندی پر آدی بدری باندھ کی تعمیر اور اس سے متعلق بنیادی ڈھانچہ ؍متعلقہ کاموں کے لئے ہریانہ اور ہماچل پردیش کی سرکاروں کے درمیان 21جنوری 2022ء کو ایک مفاہمتی عرضداشت پر دستخط ہوئے ہیں۔باندھ میں جمع کئے گئے پانی کا استعمال خاص طور سے سرسوتی ندی کے احیا کے لئے کیا جانا ہے۔مفاہمتی عرضداشت کے اہم پہلو اس طرح ہیں:
ہماچل پردیش پاور کارپوریشن لمٹیڈآدی بدری باندھ کی تعمیر اور اس سے متعلق بنیادی ڈھانچے ؍دیگر متعلقہ کام کے لئے کارگزر ایجنسی ہوگی۔
آبپاشی اور آبی وسائل محکمے کے ایڈیشنل چیف سیکریٹری ،جل شکتی محکمے کے سیکریٹری، ہماچل پردیش کے چیف انجینئر اور دونوں ریاستوں کے دیگر نمائندے آدی بدری باندھ کے منصوبے کا سروے اور نگرانی کریں گے۔
تفصیلی پروجیکٹ رپورٹ میں مہیا کی گئی پروجیکٹ کی مکمل مالی امداد کا انتظام ہریانہ سرکار کے ذریعے کیا جائے گا۔
سوم ندی پر آدی بدری ناتھ باندھ کی تعمیر کے ذریعے جمع شدہ پانی کا استعمال خاص طور سے سرسوتی ندی کے احیا اور سرسوتی ورثے کی ترقی کے لئے کیا جائے گا۔حالانکہ ہماچل پردیش میں پروجیکٹ سے متاثرہ گاؤں کی پینے کے پانی اور آبپاشی کی ضرورتوں کے لئے جمع شدہ پانی کا ایک مناسب حصہ مقرر کیا گیا ہے۔
یہ معلومات آج راجیہ سبھا میں جل شکتی کے وزیر مملکت جناب وشیشور ٹوڈو نے ایک تحریری جواب میں دی۔
وزارات ثقافت
آزادی کا امرت مہوتسو کے ایک سال کا جشن منانے کے لئے ثقافت کی وزارت ’امرت کال کا پہلا سال‘ کی تقریب منعقد کرے گی
ا ن تقریبات کی قیادت ثقافت، سیاحت اور شمال مشرقی علاقے کی ترقی کے وزیر جناب جی کشن ریڈی کریں گے
اقتدار میں خواتین کو وقف امر چتر کتھا کے ایک خصوصی ایڈیشن کا اجرا کیا جائے گا
بھارت سرکار کی پہل – آزادی کا امرت مہوتسو کے ایک سال مکمل ہونے کا جشن منانے کے لئے ثقافت کی وزارت 12 مارچ، 2022 کو ایک ثقافتی پروگرام ’’امرت کال کا پہلا سال ‘‘ کا انعقاد کررہی ہے۔ 12 مارچ 2021 کو وزیراعظم جناب نریندر مودی نے ایک ترقی پسند آزاد بھارت، ثقافتی اعتبار سے مالامال وراثت اور بھارت کی حصولیابیوں کا جشن منانے کے لئے آزادی کا امرت مہوتسو کا آغاز کیا تھا۔ یہ پہل جدوجہدآزادی میں تعاون دینے والے مجاہدین آزادی کے لئے بھی ایک خراج عقیدت ہے۔ آزادی کا امرت مہوتسو ملک کے ہر حصے سے لوگوں کو متحد کرنے اور آتم نربھر بھارت کے جذبے کے مطابق بھارت 2.0 کا اتسو منانے کے لئے منایا جارہا ہے۔
آزادی کا امرت مہوتسو کے ایک سال مکمل ہونے کے موقع پر نئی دہلی کے کناٹ پلیس واقع سنٹرل پارک میں ثقافتی تقریب کا اہتمام کیا جائے گا۔ اس تقریب میں سیاحت ، ثقافت اور شمال-مشرقی علاقے کی ترقی کےوزیر جناب جی کشن ریڈی اور خارجی امور اور ثقافت کی وزیر مملکت محترمہ میناکشی لیکھی موجود رہیں گی۔ اس پروگرام میں اقدار میں خواتین  کو وقف 'امر چترا کتھا' کے ایک خصوصی ایڈیشن کا اجرا کیا جائے گا۔ اس کے بعد ملٹی میڈیا پرزنٹیشن کے ذریعہ آزادی کا امرت مہوتسو کے ایک سال کے سفر کو دکھایا جائے گا ۔ وہیں اس تقریب میں شہیدوں کو ایک ڈیجیٹل خراج عقیدت – ’’ڈیجیٹل جیوت‘‘ کو بھی لانچ کیا جائے گا۔ اس کے علاوہ شام کو سنیل گرور، دھونی بھانوشالی، ارمان ملک اور آر جے ملیشکا جیسے فنکاروں کے ساتھ معروف شاعر کمار وشواس اپنے فن سے لوگوں کو محظوظ کریں گے۔
مختلف مقامات پر فزیکل اور ورچوئل طور پر منعقدہ پروگراموں اور اقدامات کو ملک بھر کے لوگوں کی طرف سے شاندار پزیرائی اور تعاون ملا ہے۔ 12 مارچ، 2021 کو شروع ہوئی بھارت کی آزادی کے 75 سال کے 75 ہفتے کی الٹی گنتی 15 اگست 2023 کو ختم ہوگی۔
بندرگاہوں، جہاز رانی اور آبی راستوں کی وزارت
جناب سربانند سونووال ولادی ووستوک میں منعقد ہونے والے ایسٹرن اکنامک فورم 2023 میں ہندوستان کی نمائندگی کے لیے روس روانہ ہوئے
جناب سونووال متبادل تجارتی راستے کے طور پر چنئی-ولادی ووستوک روٹ کو چلانے کے لیے ’مشرقی میری ٹائم کوریڈور‘ کے لیے اسٹیک ہولڈرز کے اجلاس سے بھی خطاب کریں گے
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال مشرقی اقتصادی فورم میں ہندوستان کی نمائندگی کرنے کے لیے روس روانہ ہوئے جو روس کے بندرگاہی شہر ولادی ووستوک میں منعقد ہو رہا ہے۔ وزیر موصوف نے روس کے مشرق بعید اور آرکٹک کی ترقی کے وزیر الیکسی چیکنکوف، ویٹالے سیویلیو ، روس کے ٹرانسپورٹ کے وزیر اور دیگرسے ملاقات کریں گے۔ اس کا مقصد مضبوط تعلقات کو برقرار رکھنا اور مختلف شعبوں میں اسٹریٹجک، تجارتی اور لاجسٹک تعاون کو فروغ دینا ہے۔
اس موقع پر خطاب کرتے ہوئے، وزیر موصوف نے کہا، ‘‘یہ واقعی بڑے اعزاز اور ذمہ داری کی بات ہے کہ مجھے باوقار مشرقی اقتصادی فورم میں اپنے عظیم ملک کی قیادت کرنے کا موقع فراہم کیا گیا ہے۔ وزیر اعظم جناب نریندر مودی جی کی متحرک قیادت میں، ہندوستان اور روس کے درمیان تاریخی تعلقات ایک نئی بلندی پر پہنچ گئے ہیں کیونکہ ہم اپنے کاروبار اور تجارت کو مضبوط کر رہے ہیں۔ ہند روسی تعلقات میں اس نئے جوش کے پیش نظر، ہم روس کے تاریخی بندرگاہی شہروں ولادی ووستوک اور ہندوستان میں چنئی کے درمیان ایک متبادل تجارتی راستہ تیار کرنے کے لیے مل کر کام کر رہے ہیں۔ مجھے یقین ہے کہ اپنے دورے اور روس کی قیادت کے ساتھ ملاقاتوں کے دوران ہم دونوں ممالک کے درمیان تزویراتی، تجارتی اور لاجسٹک تعاون کو فروغ دینے کے علاوہ اس اہم منصوبے میں پیش رفت کر سکیں گے۔’’
جناب سونووال ایسٹرن اکنامک فورم میں بھارت روس بزنس ڈائیلاگ سے خطاب کریں گے جہاں وہ ہندوستان اور روس کے درمیان خصوصی اور مراعات یافتہ اسٹریٹجک شراکت داری کے اندر استحکام اور پائیداری کو فروغ دینے میں تجارت، تجارت اور کاروبار کے اہم کردار کو اُجاگر کریں گے۔ ہندوستان کے جہاز رانی کے وزیر مشرقی میری ٹائم کوریڈور کے اجلاس سے بھی خطاب کریں گے، جبکہ روسی فیڈریشن کے سینئر وزراء سے دونوں ممالک کے درمیان دو طرفہ تعلقات کو بشمول شمالی سمندری راستے کے امکانات تلاش کرنا اور خلیج بنگال میں ٹرانس شپمنٹ ہب کےقیام کو مزید مضبوط کرنے کے امکانات پر بھی ملاقات کریں گے۔
ایسٹرن میری ٹائم کوریڈور کا مقصد دونوں ممالک کےدرمیان کارگو ٹرانزٹ میں لگنے والے وقت کو کم کرنا ہے۔ ہندوستانی بندرگاہوں سے روس کے مشرق بعید تک کے سفر میں صرف 24 دن لگتے ہیں، جبکہ نووروسیسک کی بندرگاہ سے گزرنے میں 30 دن لگتے ہیں۔ یہ راہداری ہندوستان اور روس دونوں کے لیے تجارت اور تعاون کے نئے مواقع کھولنے کی بے پناہ صلاحیت رکھتی ہے۔
ایسٹرن اکنامک فورم، 2023 کے بارے میں: آٹھواں ایسٹرن اکنامک فورم- 2023، 10تا13، ستمبر 2023 کو فار ایسٹرن فیڈرل یونیورسٹی  کیمپس میں ولادی ووستوک میں ہو رہا ہے۔ ایسٹرن اکنامک فورم روسی اور عالمی سرمایہ کاری برادریوں کے درمیان روابط قائم کرنے اور مضبوط کرنے اور روس کے مشرق بعید کی اقتصادی صلاحیت، اس کے پیش کردہ سرمایہ کاری کے مواقع، اور اعلی درجے کی خصوصی اکنامک زونز کا اقتصادیات کے اندر کاروباری حالات کا جامع ماہرانہ جائزہ لینے کے لیے ایک اہم بین الاقوامی پلیٹ فارم ہے۔
ایسٹرن اکنامک فورم 2015 میں روسی فیڈریشن کے صدر ولادیمیر پوتن کے فرمان کے ذریعے روس کے مشرق بعید کی اقتصادی ترقی کی حمایت اور ایشیا پیسفک خطے میں بین الاقوامی تعاون کو بڑھانے کے لیے قائم کیا گیا تھا۔
شماریات اور پروگرام کے نفاذ کی وزارت
اعداد و شمار اور پروگراموں کے نفاذ کی وزارت نے سوچھتا پکھواڑہ کا اہتمام کیا
اعداد و شمار اور پروگراموں کے نفاذ کی وزارت نے یکم جولائی 2023 سے 15 جولائی 2023 تک سوچھتا پکھواڑہ  کا اہتمام کیا۔ اس مدت کے دوران وزارت نے پورے ملک میں سوچھتا سے متعلق وسیع پیمانے پر سرگرمیاں انجام دیں۔ سوچھتا پکھواڑہ کے افتتاح کے موقع پر یکم جولائی 2023 کو اعداد و شمار اور پروگراموں کے نفاذ کی وزارت کے ہیڈکوارٹرس میں حلف برداری کی تقریب منعقد ہوئی جس میں سکریٹری  نے وزارت کے تمام افسران کو سوچھتا کا حلف دلایا۔
وزارت کے کولکاتہ میں واقع دفاتر کے ذریعہ ‘‘کچرے سے دولت بنانے’’ کے موضوع پر ایک چار روزہ ورکشاپ اور ‘‘صفائی ستھرائی اور صحت عامہ’’ پر ایک روزہ سمینار کا انعقاد کیا گیا۔
اعداد و شمار اور پروگراموں کے نفاذ کی وزارت کے ہیڈ کوارٹرس کے زیر اہتمام ‘‘باقیات اکاؤنٹس اور پائیدار ترقی کے اہداف کے ساتھ اس کے روابط’’ کے موضوع پر ایک روزہ سمینار کا انعقاد کیا گیا۔
جن بھاگیداری کو فروغ دینے کے لیے ملک بھر کے تقریباً 41 اسکولوں میں پینٹنگ، آرٹ، سوچھتا سے متعلق کوئز جیسے مقابلے کرائے گئے۔
اس کے علاوہ مختلف اسپتالوں، یتیم خانوں، بازاروں، صنعتی علاقوں اور دیہاتوں میں ہیلتھ کیمپس، اسٹریٹ پلے، ریلیاں، سوچھتا آگاہی مہم اور صفائی مہم بھی چلائی گئی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 44
ماحولیات، جنگلات اور موسمیاتی تبدیلی کی وزارت
مرکزی وزیر بھوپیندر یادو دو روزہ دورے پر آج منی پور پہنچے
ماحولیات، جنگلات، تبدیلی موسمیات، محنت و روزگار کے مرکزی وزیر جناب بھوپیندر یادو، منی پور ریاست کے دو روزہ دورے پر آج امپھال پہنچے۔
اپنے دورے کے ےدورن وہ محکمہ محنت اور جنگلات کے محکمے کے عہدیداران کےساتھ میٹنگ کریں گے اور ترقیاتی منصوبوں اور اسکیموں کے بار ے میں تبادلہ خیال کریں گے۔
بھارت کا مسابقتی کمیشن
سی سی آئی نے،ٹی پی جی کے ذریعہ بیزی بیز لاجسٹکس میں حصص کے حصول کی منظوری دی
ہندوستان کے کمپٹیشن کمیشن  نے ٹی پی جی کے ذریعہ بیزی بیز لاجسٹکس میں حصص کے حصول کے لئے منظوری دے دی ہے۔
یہ مجوزہ کمبینیشن،ٹی پی جی گروتھ وی ایس ایف مارکیٹ پرائیویٹ لمیٹڈ  کے ذریعہ بیزی بیز لاجسٹکس سولیوشن پرائیویٹ لمیٹڈ  کے ~7 فیصد شیئر ہولڈنگ کے حصول کی تکمیل کرتا ہے۔
ٹی پی جی ایس ایف ایک اکثریتی ملکیت والی کمپنی ہے اور اسے ٹی پی جی آئی این سی کی بعض انسلاکی کمپنیوں کے ذریعہ کنٹرول کیا جاتا ہے۔ ٹی پی جی آئی این سی، ٹی جی پی گروپ کی بڑی ہولڈنگ کمپنی ہے۔ ٹی پی جی گروپ ایک سرمایہ کاری کی فرم ہے اور صارف، صحت دیکھ بھال، ٹیکنالوجی، مالیاتی خدمات ، سفر، میڈیا اور ریئل اسٹیٹ جیسے شعبوں میں زیر انتظام اثاثے رکھتی ہے۔
ایکسپریس بیز، ایکسپریس پارسل شپنگ سروس ، بی 2 بی پارٹ ٹرک لوڈ اور فل ٹرک لوڈ مال برداری کی خدمات، سرحد پار کی لاجسٹکس، اور تھرڈ پارٹی  لاجسٹکس / کنٹریکٹ لاجسٹکس سمیت لاجسٹکس کی فراہمی اور فراہمی کے حل کی خدمات کے کاروبار میں مصروف ہے۔
سی سی آئی کا تفصیلی آرڈر جاری کیا جائے گا۔
خواتین اور بچوں کی ترقیات کی وزارت
تیسرے فریق کے ذریعے جائزہ
نئی دہلی، 22/نومبر۔ خواتین اور بچوں کی ترقی کی وزیر محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں بتایا کہ نیتی آیوگ پردھان منتری ماترو وندنا یوجنا  کا تیسرے فریق کے ذریعے جائزہ لیے جانے کا اہتمام کررہا ہے۔
پی ایم ایم وی وائی کے تحت آندھرا پردیش کی حکومت کو مالی برسوں 2017-18 اور 2018-19 کے لئے بالترتیب 7022.36 لاکھ اور 14101.75 لاکھ منظور کئے گئے / جاری کئے گئے۔ 2017-18 اور 2018-19 کے دوران آندھرا پردیش میں فیضیاب ہونے والوں کی کل تعداد بالترتیب 153099 اور 500361 تھی۔
۔۔۔۔۔۔۔۔۔۔۔۔۔۔۔۔۔۔۔۔۔
U-5311
(Visitor Counter : 29
وزارت دفاع
ہندوستانی فوج کے خصوصی دستوں نے انڈونیشیا کے خصوصی دستوں کے ساتھ سانگا بوانا ٹریننگ علاقے، کراوانگ، انڈونیشیا میں مشترکہ تربیتی مشق گروڑ شکتی شروع کیا
فوج سے فوج میں لین دین کرنے کے پروگراموں کے حصہ کے طور پر، ہندوستانی خصوصی دستوں کی ایک ٹکڑی فی الحال سانگا بوانا ٹریننگ علاقہ، کراوانگ، انڈونیشیا میں ایک دو طرفہ مشترکہ تربیتی مشق ’گروڑ شکتی‘ میں مصروف ہے۔ مشق گروڑ شکتی اس بینر کے تحت دو طرفہ مشقوں کے سلسلے کی آٹھویں کڑی ہے۔
21 نومبر، 2022 کو شروع ہوئی اس مشق کا مقصد دونوں فوجوں کے خصوصی دستوں کے درمیان افہام و تفہیم، تعاون اور بین آپریشن کو فروغ دینا ہے۔ مشترکہ مشق کے دائرے میں خصوصی دستوں کی مہارت کو اپ ڈیٹ کرنے کے لیے اورئنٹیشن، اسلحہ، آلات، اختراع، حکمت عملی، تکنیکی اور طریقہ کار سے متعلق معلومات شیئر کرنا اور انجام دی گئی مختلف مہمات سے سیکھے گئے سبق، جنگل کے علاقے میں خصوصی دستوں کا آپریشن، دہشت گردوں کے کیمپوں پر حملے اور فوجی تعاون کو فروغ دینے کے لیے دونوں ممالک کی طرز زندگی اور ثقافت کی گہری سمجھ حاصل کرنے کے علاوہ بنیادی اور ایڈوانسڈ خصوصی دستوں کی مہارت کو مربوط کرنے والی مشق کی تصدیق شامل ہے۔ مشترکہ تربیت میں اعلیٰ سطحی جسمانی فٹنس، عسکری مشق، تکنیکوں اور طریقہ عمل پر بھی توجہ مرکوز کی جائے گی، جس کے لیے ایک وسیع 13 روزہ ٹریننگ پروگرام تیار کیا گیا ہے۔ یہ مشق 48 گھنٹے لمبی تصدیقی مشق کے ساتھ ختم ہو گی۔
یہ مشترکہ مشق دونوں افواج کو ایک دوسرے کو بہتر طریقے سے جاننے اور بین الاقوامی ماحول میں دہشت گردی کی تحریکوں سے نمٹنے، علاقائی حفاظتی کارروائیوں اور قیام امن کے کاموں کے بارے میں اپنے وسیع تجربات کو شیئر کرنے میں تعاون فراہم کرے گی۔ یہ مشق دونوں ممالک کے درمیان دوستانہ تعلقات کو یقینی بنانے اور علاقائی سیکورٹی کو یقینی بنانے کی سمت میں حاصل کی گئی اہم کامیابی ہے۔
وزارت ماہی پروری، مویشی پروری و ڈیری
حکومت ہند نے ہر گھر ترنگا پروگرام کا اہتمام کیا
جناب پرشوتم روپالا نے گجرات میں قومی نمک ستیہ گرہ یادگار پر قومی پرچم لہرایا
ملک بھر میں 400 مشہور مقامات آزادی کا امرت مہوتسو کے حصے کے طور پر تقریبات کی میزبانی کررہے ہیں
حکومت ہند 11 اگست سے 15 اگست 2022 تک ہر گھر ترنگا پروگرام کا اہتمام کر رہی ہے۔ آزادی کا امرت مہوتسو سال کے تحت عزت مآب وزیر اعظم نریندر مودی کی قیادت میں حکومت ہند ملک بھر میں 400 مشہور مقامات پر اس تقریب کا انعقاد کر رہی ہے۔
محکمہ برائے مویشی پروری اور ڈیری، وزارت برائے ماہی پروری،مویشی پروری اور ڈیری، حکومت ہند نے قومی ڈیری ترقیاتی بورڈ ، گجرات کوآپریٹو دودھ مارکیٹنگ فیڈریشن  اور ولساڈ ڈسٹرکٹ کوآپریٹو دودھ پروڈیوسر یونین لمیٹیڈ  کے اشتراک سے 12 اگست 2022 کو ہر گھر ترنگا پروگرام قومی نمک ستیہ گرہ یادگار، ڈانڈی، نوساری، گجرات میں منایا۔
جناب پرشوتم روپالا، مرکزی وزیر برائے ماہی پروری، مویشی پروری اور ڈیری، حکومت ہند مختلف معززین کی موجودگی میں مہمان خصوصی کے طور پر اس تقریب میں شریک ہوئے۔ مرکزی وزیر نے نیشنل سالٹ ستیہ گرہ میموریل، ڈانڈی، گجرات میں قومی پرچم لہرایا اور شہیدوں/مجاہدین آزادی کے اہل خانہ کو مبارکباد دی۔ مرکزی وزیر نے لوگوں کو ہر گھر ترنگا مہم میں بڑھ چڑھ کر حصہ لینے کی ترغیب دی۔
حکومت گجرات نے تقریب کو شاندار کامیابی سے ہمکنار کرنے کے لیے تمام انتظامی اور لاجسٹک مدد فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 140
وزیراعظم کا دفتر
وزیر اعظم کناڈا میں انویسٹ انڈیا کانفرنس میں کلیدی خطبہ دیں گے
وزیر اعظم جناب نریندر مودی آج بھارتی وقت کے مطابق تقریبا ً ساڑھے چھ بجے شام کو کناڈا میں انویسٹ انڈیا کانفرنس میں کلیدی خطبہ دیں گے۔
اس فورم کا مقصد کناڈا کی تاجر برادری کو بھارت میں سرمایہ کاری کی امکانات کی معلومات فراہم کرنا اور بھارت کو سرمایہ کاری کے ایک پسندیدہ مقام کے طورپر پیش کرنا ہے۔
امید ہے کہ اس کانفرنس میں بینکوں، انشورنس کمپنیوں، سرمایہ کاری فنڈ، شہری ہوابازی، الیکٹرونکس اور مینوفیکچرنگ جیسے شعبوں کی کمپنیوں ، مشاورتی فرموں ، یونیورسٹیوں وغیرہ کے نمائندے شرکت کریں گے۔
وزارت سیاحت
سیاحت کی وزارت نے دیکھو اپنا دیش سیریز کے تحت ‘‘ مصروف سیاحوں کے لئے شمال مشرقی بھارت ’’ کے موضوع پر 25 واں ویبینار منعقد کیا
نئی دلّی ،29 مئی / بھارت کے شمال مشرقی خطے کو اجاگر کرنے کے لئے ، جو گھریلو اور بیرونی سیاحوں کے لئے عام طور پر انجان علاقہ ہے ، سیاحت کی وزارت نے 28 مئی ، 2020 ء کو دیکھو اپنا دیش سیریز کے تحت ‘‘ مصروف سیاحوں کے لئے شمال مشرقی بھارت ’’ کے موضوع پر ویبینار کا انعقاد کیا اور شمال مشرقی ریاست ناگا لینڈ ، اروناچل پردیش ، آسام اور سکم ، چار ریاستوں کے ورچوول ٹور کی پیشکش کی ۔ دیکھو اپنا دیش سیریز ملک کے مختلف حصوں کی ورچوول سیاحت کے ذریعے ایک بھارت شریشٹھ بھارت کے جذبے کو فروغ دینے کے لئے تیار کی گئی ہے ، جو کووڈ – 19 کے سخت دور میں بھی سیاحت کو فروغ دے رہی ہے ۔
دیکھو اپنا دیش ویبینار کے 25 ویں اجلاس میں 28 مئی ، 2020 ء کو کرٹین کال ایڈونچرس ، کی پروپرائٹر جولی کگتی ، انڈیا ٹریل کے ٹریول اِن چیف ڈیوڈ اَنگامی ، منیول گیدرنگ کے شریک بانی دیوراج بروا اور آرگسٹ ڈاٹ اِن کے شریک بانی پنٹسو گیاٹسو کے ذریعے پیش کیا گیا ۔
پروگرام پیش کرنے والوں نے شمال مشرقی خطے کے نئے نئے مقامات ، قبائل ، تہوار ، دست کاری اور مقامی لوگوں کی تہذیب اور تمدن کے بارے میں بات کی اور بتایا کہ یہاں کی خصوصیت صرف پہاڑیاں ہی نہیں بلکہ یہاں دیکھنے کے لئے بہت کچھ ہے ۔
اس ویبینار میں منی پور اور ناگا لینڈ کے درمیان زُکو وادی کے جانفرا مقام کو اجاگر کیا گیا اور اس خطے میں سب سے مشہور آتش فشاں زُکو لیلی کے نظارے بھی دکھائے گئے ہیں ۔ کوہیما میں ہر سال ہورن بِل فیسٹیول یکم دسمبر سے 10 دسمبر تک منایا جاتا ہے ، جو نہ صرف ملکی سیاحوں کے لئے بلکہ غیر ملکی سیاحوں میں بھی بہت مقبول ہے ۔
شمال مشرق کی سب سے بڑی ریاست اروناچل پردیش میں بھی سیاحوں کی دلچسپی کے لئے بہت سی چیزیں ہیں ۔ 70 فی صد جنگلات کے ساتھ یہ ریاست 26 بڑے قبائل کا مسکن ہے ، جو سیاحوں کو ہر چند کلو میٹر کے بعد ایک بالکل نئے کلچر ، روایات اور تہذیب سے روشناس کراتا ہے ۔ توانگ سنگتی وادی کی خوبصورتی سیاحوں کے لئے پریوں کی کہانیوں والا منظر پیش کرتی ہے اور یہاں فروری میں ہونے والا لوسار فیسٹیول بہت مقبول ہے ۔
ویبینار میں خواتین پر مرکوز آسام کے ٹیکسٹائل کے سیکٹر کو اجاگر کیا گیا اور وہاں کے مقامی لوگوں کے دست کاری اور دیگر خصوصی سیاحت کی دلچسپی کی چیزوں کو اجاگر کیا گیا ۔
سکم کی ماحولیاتی سیاحت کے ستونوں پر عمل درآمد کرتے ہوئے ماحولیات کو برقرار رکھنے سے متعلق سیاحتی پائیدار عمل اپنانے کو بھی ویبینار میں پیش کیا گیا ، جن میں مندرجہ ذیل شامل ہیں :
- ماحولیاتی تحفظ
- پائیدار کاروباری ماڈل
- مقامی کلچر کے تئیں حساس اور اس کی ستائش
- سماجی برابری
دیکھو اپنا دیش ویبینار سیریز 14 اپریل ، 2020 ء کو شروع کی گئی تھی اور اب تک اس کے 25 اجلاس ہو چکے ہیں ، جس میں ملک میں سیاحتی مقامات اور تجربات کو اجاگر کیا گیا ہے ۔
الیٹرانک اور اطلاعاتی ٹیکنا لوجی کی وزارت کے ذریعے قائم کردہ نشینل ای – گورننس ڈویژن دیکھو اپنا دیش ویبینار کے انعقاد کے لئے اہم رول ادا کر رہی ہے اور اُس کی پیشہ ورانہ ٹیم براہ راست تکنیکی امداد فراہم کر رہی ہے ۔
ویبینار کے یہ اجلاس اب https://www.youtube.com/channel/UCbzIbBmMvtvH7d6Zo_ZEHDA/featured
کے علاوہ حکومتِ ہند کی وزارتِ سیاحت کے سوشل میڈیا ہینڈلس پر دستیاب ہے ۔
اگلی دیکھو اپنا دیش ویبینار 30 مئی ، 2020 ء کو صبح 11 بجے سے 12 بجے تک منقد ہو گی ۔ اس میں اندراج کے لئے https://bit.ly/KutchDAD پر رجوع کریں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2879
(Visitor Counter : 169